CELEX: 32019R0401
Language: ro
Date: 2018-12-19 00:00:00
Title: Regulamentul delegat (UE) 2019/401 al Comisiei din 19 decembrie 2018 de modificare a Regulamentului (UE) nr. 389/2013 de creare a registrului Uniunii (Text cu relevanță pentru SEE.)

14.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 72/4
               
            
         REGULAMENTUL DELEGAT (UE) 2019/401 AL COMISIEI
         din 19 decembrie 2018
         de modificare a Regulamentului (UE) nr. 389/2013 de creare a registrului Uniunii
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 19 alineatul (3),
         întrucât:
         
                     (1)
                  
                  
                     Sistemul de registre asigură contabilizarea precisă a tranzacțiilor în temeiul sistemului UE de comercializare a certificatelor de emisii (EU ETS) instituit prin Directiva 2003/87/CE, prin Protocolul de la Kyoto și prin Decizia nr. 406/2009/CE.
                  
               
                     (2)
                  
                  
                     În cazul în care este necesar și atât timp cât este necesar pentru a proteja integritatea de mediu a EU ETS, operatorii din domeniul aviației și ceilalți operatori din cadrul EU ETS nu pot să utilizeze certificatele emise de un stat membru care a notificat Consiliului European intenția sa de a se retrage din Uniune în temeiul articolului 50 din Tratatul privind Uniunea Europeană („TUE”). În lumina negocierilor în temeiul articolului 50 din TUE și în temeiul articolului 12 alineatul (3-a) din Directiva 2003/87/CE, Comisia ar trebui să evalueze în mod regulat dacă este permisă utilizarea certificatelor de către un stat membru cu privire la care există obligații caduce pentru operatorii de aeronave și pentru alți operatori, în special în situațiile în care dreptul Uniunii nu a încetat încă să se aplice statului membru respectiv sau în cazul în care există garanții suficiente că restituirea certificatelor are loc conform unor modalități cu caracter executoriu din punct de vedere juridic înainte de încetarea aplicării tratatelor.
                  
               
                     (3)
                  
                  
                     Proiectul de acord privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice („Acordul de retragere”), astfel cum a fost convenit la nivel de negociatori la 14 noiembrie 2018, stabilește o perioadă de tranziție și asigură faptul că operatorii din Regatul Unit își respectă obligațiile prevăzute în Directiva 2003/87/CE în ceea ce privește emisiile lor din 2019 și 2020. În cazul intrării în vigoare a Acordului de retragere, nu mai este necesar să se limiteze utilizarea certificatelor emise de un astfel de stat membru în anii respectivi.
                  
               
                     (4)
                  
                  
                     Prin urmare, nu ar trebui să se efectueze nicio marcare a certificatelor începând din ziua următoare datei la care instrumentele de ratificare a Acordului de retragere ale ambelor părți sunt depuse la secretarul general al Consiliului.
                  
               
                     (5)
                  
                  
                     La momentul aplicării prezentului regulament, ar trebui puse în aplicare măsuri tehnice corespunzătoare pentru a se asigura eficacitatea acestuia,
                  
               ADOPTĂ PREZENTUL REGULAMENT:
         
            Articolul 1
            La articolul 41 alineatul (4) din Regulamentul (UE) nr. 389/2013 se adaugă următorul paragraf:
            
               
                  „(4)   Începând din ziua următoare datei la care sunt depuse ambele instrumente de ratificare a Acordului de retragere, certificatele create pentru 2019 și 2020 nu trebuie identificate cu un cod de țară dacă acordul de stabilire a dispozițiilor privind retragerea unui astfel de stat membru din Uniunea Europeană impune obligativitatea respectării Directivei 2003/87/CE în privința emisiilor produse în cursul acestor ani.”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 275, 25.10.2003, p. 32.